શહેરને ‘ગ્રીન અમદાવાદ’ બનાવવાનાં બણગાં ચાલુ નાણાકીય વર્ષ ૨૦૧૬-૧૭ના ડ્રાફ્ટ બજેટમાં પણ મ્યુનિ. કમિશનર ડી. થારાઅે ફૂંક્યાં છે, પરંતુ ખરેખર વાસ્તવિકતા બહુ બિહામણી છે. અમદાવાદમાં માત્ર ૬.૧૮ લાખ વૃક્ષો છે એટલે કે માત્ર ૪.૬૬ ટકા વિસ્તારમાં હરિયાળી છે. ‘છોડમાં રણછોડ’ જેવાં સૂત્રો વહેતાં કરીને શાસકો નાગરિકોને મૂર્ખ બનાવતા અાવ્યા છે, કેમ કે જે છોડના જતન માટે ‘ટ્રીગાર્ડ’ ખરીદાય છે તેમાં જ મોટું કૌભાંડ ચાલે છે.